Olaf Rustad

Olaf Fredrik Rustad (født 13. mai 1857 i Christiania, død 26. mai 1924) var en norsk skipsreder og politiker (H).

Rustad begynte i rederiet Winge & Co. i 1872. Han gikk gradene i selskapet, og endte opp som eneinnehaver fra 1900. I 1903 gikk han over til Det Søndenfjelds Norske Dampskibsselskab, der han var direktør frem til 1919.

Fra 1902 til 1907 satt Rustad i Kristiania kommunestyre, de første år også i formannskapet. Han var også medlem i havnestyret og handelskammeret og satt i flere bedriftsstyrer.

Han ble innvalgt på Stortinget for Hammersborg krets i Kristiania i 1913 og ble gjenvalgt to ganger. Rustad satt i næringskomite nr. 1 alle tre perioder, og i siste periode også i valgkomiteen.

Rustad var medlem av Sjøfartsrådet 1910–12 og av Hovedbanens direksjon fra 1911 til sin død. Han var medlem av tallrike kommisjoner og utredningsutvalg.

Referanser

Kilder

Eksterne lenker 
 

Norske skipsredere
Stortingsrepresentanter for Oslo
Stortingsrepresentanter fra Høyre
Stortingsrepresentanter 1913–1915
Stortingsrepresentanter 1916–1918
Stortingsrepresentanter 1919–1921
Høyre-politikere i Oslo
Artikler i sjøfart-prosjektet